**НАРОДНО ЧИТАЛИЩЕ „ГЕОРГИ БАКАЛОВ 1933“**

**6000 Стара Загора ,ул. „Христо Ботев” № 103, тел: 0899946312**

**e-mail:** [nchbakalov@abv.bg](mailto:nchbakalov@abv.bg)

**П Р О Г Р А М А**

**ЗА ДЕЙНОСТТА НА ЧИТАЛИЩЕТО**

**ПРЕЗ 2023**

**ВЪВЕДЕНИЕ:**

Програмата за развитие  на читалищната дейност през 2023 г. е съобразена с изискванията на чл. 26 а, ал. 2 от Закона за народните читалища. Изготвянето й цели обединение на усилията за развитие и утвърждаване на читалището като обществена институция и важна част от градящите културната идентичност на град Стара Загора институти.

Тя обобщава най-важните моменти в работата на читалището , приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Ще работим за създаване на условия за превръщането на институция в информационно-образователен център,  утвърждаващ  ценностите на гражданското общество .

**СТРАТЕГИЧЕСКИ ЦЕЛИ**

* Подкрепа и насърчаване на любителското творчество, насочено към нематериалното културно наследство.
* Подпомагане на традиционните читалищни дейности и търсене на нови съвременни форми за тяхното развитие и предаване
* Създаване на условия за развитие и утвърждаване на библиотеката при читалището като съвременен център за ефективно библиотечно-информационно обслужване на широк кръг потребители;
* Развитие на професионалните  умения и повишаване на квалификацията на работещите в културната институция.

**ОПЕРАТИВНИ ДЕЙНОСТИ ЗА РЕАЛИЗИРАНЕ НА ПРОГРАМАТА**

**І. БИБЛИОТЕЧНА ДЕЙНОСТ**

Библиотечната дейност  е една от основните дейности за читалището като културна институция.

Работата на библиотеката ще бъде  насочена към:

1. Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на Общината.

2. Поддържане на обществена библиотека на свободен достъп за библиотечно обслужване на около 200 читатели.

3. Обновяване на библиотечната дейност и **би**блиотечния фонд с  художествена, детска и учебно-помощна - ключ към повишаване броя на читателите.

4. Изготвяне на библиографски справки по различни теми.

5. Организиране  презентации на нови литературни творби и автори от местно и национално значение.

6.  Провеждане на срещи „На гости в библиотеката” на тема:„Разкажи за любимата си книга“.

7. Литературни срещи с творци на словото.

8. . Експониране на изложби и кътове с литература – нова и тематична.

10. Извършване на технически услуги на читателите - ксерокопиране и сканиране на документи; компютърна обработка и принтиране на документи.

11. Повишаване качеството на работа с читателите –предлагане на интересни книги, внимание и индивидуален подход към интереса на всеки , прекрачил прага на библиотеката. Личността на библиотекаря да буди симпатии и доверие чрез външен вид, поведение , приветливо и професионално отношение към всеки читател.

**ІІ. ЛЮБИТЕЛСКО ХУДОЖЕСТВЕНО ТВОРЧЕСТВО**

Съществена част от дейността на читалището е грижата за разширяване и  развитие на любителското художествено творчество.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в града, за утвърждаване на националното самосъзнание и съхранение богатството на местната  култура.

1. ***Школа по шахмат „Тракийско конче”* –** треньор **Мирослав Митев**– целогодишни тренировки, участия в читалищните , регионални , републикански и международни турнири. Отлична подготовка на децата, която се легитимира чрез отличното им представяне на турнирите.
2. ***Танцова формация „Тракийче”* –** хореограф **Росица Христова -** активни репетиции, участия в читалищни и общоградски тържества.
3. ***Женска фолклорна формация „Шарена китка“*** – хореограф Росица Христова. Ориентирана е към автентичния български народен танц.

„

1. ***Школа за поп музика –*** художествен ръководител **Марижана Иванова.** В школата участват деца на различна възраст, обучават се индивидуално , изпълняват популярни песни.
2. ***Клуб „Живи във времето”* –**членовете на клуба се запознават с личности, оставили трайна следа във времето с живота и делото си във всички сфери на живота.
3. ***Танцов клуб „Хорце“* –** танцьорите играят български народни танци , характерни за всеки регион.

**ЦЕЛИ НА ХУДОЖЕСТВЕНИТЕ КОЛЕКТИВИ**

1. Участие на художествените колективи във фестивали и изяви с местно, регионално, национално и международно значение.
2. Поддържане на утвърдените форми в любителското художествено творчество и създаване на нови. Ангажирано участие в общинските конкурси, празници и др. прояви.
3. По нататъшно организационно укрепване на самодейните колективи и утвърждаване на приемствеността,като важно условие за поддържане на високо художествено творческо ниво.
4. Да се приложи подход при създаване и утвърждаване на самодейните колективи,като се прави комплексна оценка за реално съществуващите нужди и условия за функционирането на определена самодейна форма.
5. Специално внимание и подкрепа на младите дарования; осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
6. Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.

**III. КУЛТУРНО-МАСОВА РАБОТА**

**ПРАЗНИЧЕН КАЛЕНДАР**

***ЯНУАРИ***

1. ***„*Българският народ не е в гроба на своето минало, а в люлката на своето бъдеще!“** – 175 години от рождението на **Христо Ботев** – български поет, революционер. Проява, посветена на Ботев с участието на гостуващ поет.
2. **„… Да ти кажа ли правичката? И едните, и другите са маскари!…-** 160 години от рождението на **Алеко Константинов** – български писател, сатирик, пътеписец. Сбирка на **Клуб „Живи във времето**“, посветена на живота на Алеко и неговия роман „Бай Ганьо“

**3. 145 г.** от рождението **на Пейо Яворов** (13.01.1878 – 29.10.1914), поет и драматург; родоначалник на символизма в българската литература. **Изложба на книги от П. Кр. Яворов**- един от най-големите поети на България на 20-и век Библ. , 9 – 16.01.

**4. Празнуване на имени дни** – малки празнични веселия със самодейците на читалището.

***ФЕВРУАРИ***

**1. 1 февруари – Ден на лозарите, винарите, градинарите** – празник с участието на възрастните самодейци

**2. 4 февруари – световен ден за борба с рака** - лекция.

**3. „Пияни от вино и любов”** – стихове и песни за любовта и за виното – празнична сбирка на самодейци на читалището, приятели, поети

**4. Вечна памет за Васил Левски**– 150 години от обесването му - цветя на паметника от работещите в читалището

**5. Изложба на произведения за Васил Левски 06-20 .02.**

Библиотеката

**6.** „ **Гео Милев и** **Стара Загора ”** – слово за старозагорския поет от уредника на къща-музей „Гео Милев“ пред приятели на читалището.

**7**. **Изложба на произведения от Жул Верн** – френски писател, майстор на научната фантастика – 195 години от рождението му.

Библиотека, 20-30 .02.

**МАРТ**

**1. 1 март – Ден на любителското творчество** и **Ден на баба Марта**– отбелязване на празника с децата-изпълнители от формациите към читалището

2. **3 март – Национален празник на България** – историческа разходка в тъмните векове на турското владичество в България – среща с историк.

**3. Жени, недейте нивга остарява”** – празнични участия на формациите, посветени на Деня на жената 8 март.

**4. „Стара Загора – град с темели в кости забити“** – **изложба** на книги , отразяващи чрез писаното слово най-трагичния период в историята на България – петвековното турско робство. – 1 -10 .03

1. **„Вятър ечи ,Балкан стене” –** музикална вечер, посветена на 201 години от рождението на **Добри Чинтулов** /1822-1886/ - - български поет, композитор, педагог. Спомен за този велик българин, една от най-светлите фигури на Възраждането ни. Среща с приятели на читалището - възрожденски песни и спомени за далечното жестоко време, когато се е родил Чинтулов – синоним на родолюбец.

. 6. **„Пролет моя животворна”** – празнична среща на формациите на читалището и отбелязване с песни и танци на пролетта като символ на възраждащата се природа и живот.

. 7. **„Благовещение Богородично”** – възпитание в християнски добродетели – задача на общество, училище, църква – споделени размисли с духовно лице и гости на читалището

**8. „Театърът – минало и съвремие”** – среща с актьор /посещение на театрална постановка / от Драматичен театър Стара Загора, посветена на международния ден на театъра 27 март

**АПРИЛ**

1 **„Смеха – и глухите го чуват, и слепите го виждат…”-** един час със сатиричните творби на **Радой Ралин**- епиграми, притчи, пословици, басни. Литературната среща с деца и възрастни е по повод 100 години от неговото рождение.

**2. 2 април – Международен ден на детската книга -**  деца от предучилищна възраст от VІ ОУ ще се запознаят с най-новите детски книжки в библиотеката. Разказ на библиотекаря за най-популярните детски автори

**3. 7 април – Международен ден на здравето – изложба** на книги в библиотеката

**4.** **Участие на ТФ „Тракийче” в християнския празник на цветята Цветница**.

**5. Клуб „Живи във времето”** и честване на 207 години от рождението на **Шарлот Бронте** - английска писателка /1816-1855/ и нейните романи „Джейн Еър”. , „Брулени хълмове“.

**6. Посещение в Обсерваторията** с деца от VІ ОУ - отбелязване на две годишнини - **62 години** от първия полет с космически кораб с космонавта Юрий Гагарин през 1961 година и **12 април** – международен ден на авиацията.

**7. Великденски концертни участия на формациите към читалището**

**8**. **Световен ден на книгата и печата – 23 април** – участие на читалището в **маратона на четенето** с ученици от от VІ ОУ

**9. „ТАНЦУВАМЕ И МЕЧТАЕМ ЗАЕДНО“ – концерт на формациите в читалището и гостуващи състави.**

**25.05. , Зала в Култ.център „Стара Загора“**

**МАЙ**

**1. Изложба на произведения и материали за светите равноапостоли Кирил и Методий** . библиотеката.

**2. 155 от първото честване на празника на Светите братя Кирил и Методий.**  От 1863 г. 11 май се установява като църковен празник на светите равноапостоли. – разговор с членовете на **клуб „Живи във времето“**.

**3. 24 май – Ден на славянската писменост и българската култура –** участие в общоградското празнично шествие и в общинския концерт.

**ЮНИ**

**1. „Тоз, който падне в бой за свобода…” –** тематична вечер, посветена на Ботев и на загиналите за свободата на България – с приятели на читалището.

**2. Изложбен кът с творби за и от Ботев.**

Библиотеката, 1-10 юни

3. Сбирка на **клуб „Живи във времето”** по случай **125 години** от рождението **на Димитър Талев** – български писател. .

**ЮЛИ, АВГУСТ**

1. Заниманията на **Клуба по шахмат „Тракийско конче”** продължават през цялото лято.

**2. Тематични изложби на литература в библиотеката**:

* **170 години от рождението на Стоян Заимов** – български революционер, апостол на Априлското въстание, книжовник, директор на Националната библиотека „Св.св. Кирил и Методий“ - август
* **195 години от рождението на Христо Данов** –

основоположник на българското книгоиздаване /1828 – 1911/

**СЕПТЕМВРИ**

1. **6 септември 1885г – Съединението на Княжество България и Източна Румелия** – изключителен исторически момент за България - сбирка на **клуб „Живи във времето“.**
2. . „**Вяра, Надежда, Любов”** – най-важните човешки състояния, крепящи човешкия живот. За вярата, надеждата и любовта в съвремието ни - беседа с приятели на читалището.
3. **Клуб „Живи във времето**” – **1077 години от смъртта на Иван** **Рилски** /876- 946/ - българския светец , основал Рилския манастир. Данни за делото на светеца.
4. **Изложба на книги** от поета , сатирика , журналиста **Христо Смирненски** по случай **125 години от рождението му.**

**ОКТОМВРИ**

1. ***„*Музиката е виното, което изпълва чашата на тишината“** - **1 октомври – Ден на музиката и на поезията** - среща с поет и с участието на деца от Школата за поп музика и ТФ „Тракийче“ в читалището.

**2. „Стара Загора – град с темели в кости забити“** – изложба на книги , отразяващи чрез писаното слово най-трагичния период в историята на България – петвековното турско робство. – 1 -10 .03.

**3. Денят на Стара Загора – 5 октомври. Концерт** с участието на **ТФ „Тракийче“ и Школата за поп музика** в Младежки дом .

**4. „С усмивка и добро настроение“ - световен ден на усмивката.** Усмивката като посланик на щастието и доброто – празнуване с децата от формациите към читалището с песни и танци. - 06.10. .

**5. ЧЕТИРИНАДЕСЕТИ ШАХМАТЕН ТУРНИР ЗА ДЕЦА „ТРАКИЙСКО КОНЧЕ“** с участието на деца от цялата страна . Турнирът ще бъде подчинен на Деня на Стара Загора.

**6. Изложба на произведения за книжовници, просветители, борци за съхранение на националната свяст на България.**

В библиотеката – 20.10. – 05.11..

**НОЕМВРИ**

**1. „Спомен за големите българи“ – по случай Деня на народните будители –** сбирка на Клуб **„Живи във времето“ -** среща-разговор за великите синове на България. - Читалището

2. **„Силата на словото“ -** музикално-поетичен спектакъл, посветен на Деня на народните будители. - Зала

**3.„Възпитание в духа на ценностите на християнското семейство”** – среща-разговор на читалищни членове и духовно лице. - 21 .11

**ДЕКЕМВРИ**

1. **Коледни трепети** – празнични Коледни участия на формациите в читалището.
2. **„КОЛЕДНА ПРИКАЗКА“ - Коледен концерт на училищни и читалищни групи, които ще пеят коледни песни.**
3. **„Коледни мигове на любов и споделеност“ –** празнични Коледни сцени с ученици от Шесто училище.

**ІV. МЕТОДИ ЗА УТВЪРЖДАВАНЕ РОЛЯТА И МЯСТОТО НА ЧИТАЛИЩЕТО В СЪВРЕМЕННИТЕ УСЛОВИЯ**

1. Работа с всички институции за популяризиране , подпомагане и утвърждаване дейността на читалището.
2. Подобряване условията за работа в читалището- създаване на подходяща атмосфера за висококачествена работа в читалището, извършване на необходими ремонтни дейности за поддръжка на базата в добро състояние и пр.
3. Повишаване на професионалните качества на работещите в читалището, използвайки различни и съобразени с възможностите ни начини за това – курсове, семинари, обмяна на опит, срещи със специалисти.
4. Непрекъснат контакт с читателите, с членовете на читалището ,за да търсим подходящи варианти за подобряване качеството на услугите на читалището.
5. Участие с различни проекти с цел финансиране на различни идеи, касаещи утвърждаването ролята и мястото на нашето читалище в обществения и културен живот на община Стара Загора.
6. Работата на читалище „Георги Бакалов 1933” е съобразена с посоката на развитие на общината като цяло и е подчинена на волята ни за съвместна ползотворна работа с Община Стара Загора

Приета: **03 ноември 2022**

**Проведено заседание на Настоятелството и одобрена Програмата за 2023**